ເກົາຫຼີເໜືອ ປະສົບຄວາມລົ້ມແຫຼວ ໃນການທົດລອງຍິງລູກສອນໄຟ
ການຍິງເທື່ອນີ້ ໄດ້ເກີດຂຶ້ນມື້ໜຶ່ງ ຫຼັງຈາກການສວນສະໜາມຂະໜາດໃຫຍ່ຂອງທະຫານໃນນະຄອນຫຼວງ ຂອງ ເກົາຫຼີເໜືອ.
ລູກສອນໄຟທີ່ຖືກຍິງໂດຍ ເກົາຫຼີເໜືອ ຈາກເມືອງທ່າເຮືອ Sinpo ໃນຕອນເຊົ້າວັນອາ ທິດມື້ນີ້ ໄດ້ປະສົບຄວາມລົ້ມແຫຼວ ເສນາທິການຮ່ວມຂອງ ເກົາຫຼີໃຕ້ ບໍ່ໄດ້ໃຫ້ລາຍລະອຽດ ກ່ຽວກັບ ການຍິງດັ່ງກ່າວ, ແລະ ມັນຍັງບໍ່ທັນຊັດເຈນເທື່ອວ່າ ລູກສອນໄຟທີ່ຖືກຍິງອອກໄປນັ້ນແມ່ນຊະນິດໃດ ການຍິງເທື່ອນີ້ ໄດ້ເກີດຂຶ້ນມື້ໜຶ່ງ ຫຼັງຈາກການສວນສະໜາມຂອງທະຫານຂະໜາດໃຫຍ່ ໃນນະຄອນຫຼວງຂອງ ເກົາຫຼີເໜືອ ທີ່ຖືກັນໃນທົ່ວໂລກວ່າ ເປັນການໂອ້ອວດເຖິງແສນຍາ ນຸພາບໂດຍລັດຖະບານຂອງທ່ານ ຄິມ ຈອງ ອຶນ ລັດຖະມົນຕີປ້ອງກັນປະເທດ ສະຫະລັດ ທ່ານ Jim Mattis ໄດ້ອອກຖະແຫຼງການສັ້ນ ສະບັບໜຶ່ງວ່າ: ນະຄອນຫຼວງ ວໍຊິງຕັນ ໄດ້ເຂົ້າຮ່ວມໃນການໂຈມຕີທາງການທູດຢ່າງວ່ອງໄວຮ່ວມກັບ ຫຼາຍປະເທດ ເຊິ່ງເພັ່ງເລັງໃສ່ການຊັກຊວນຜູ້ນຳ ເກົາຫຼີເໜືອ ທ່ານ ຄິມ ໃຫ້ຍຸຕິການຜັກ ດັນເພື່ອພັດທະນາອາວຸດນິວເຄລຍຂອງທ່ານ ບໍ່ດົນຫຼັງຈາກການຍິງດັ່ງກ່າວນັ້ນ ຖະແຫຼງການສະບັບໜຶ່ງຈາກກອງບັນຊາການມະຫາ ສະໝຸດປາຊີຟິກ ສະຫະລັດ ກໍໄດ້ກ່າວວ່າ ລູກສອນໄຟນັ້ນ ໄດ້ລະເບີດເກືອບວ່າໃນທັນ ທີທັນໃດ ແລະ ວ່າຊະນິດຂອງລູກສອນໄຟແມ່ນກຳລັງຖືກປະເມີນກັນຢູ່ ນອກນັ້ນຖະແຫຼງການດັ່ງກ່າວຍັງໄດ້ເນັ້ນເຖິງຄຳໝັ້ນສັນຍາຂອງ ສະຫະລັດ  ໂດຍສະເພາະ ເກົາຫຼີໃຕ້ ແລະ ຍີ່ປຸ່ນ, ເພື່ອຮັກສາຄວາມສະຫງົບໄວ້ຢ່າງໝັ້ນຄົງ ຮອງປະທານາທິບໍດີ ສະຫະລັດ ທ່ານ Mike Pence ຜູ້ທີ່ໄດ້ເດີນທາງຮອດ ເກົາຫຼີໃຕ້ ໃນວັນອາທິດມື້ນີ້ ສຳລັບແຜນການເດີນທາງຢ້ຽມຢາມ ເອເຊຍໃຕ້ ດົນເຖິງ 10 ມື້ນັ້ນ ແມ່ນໄດ້ຖືກຕັດສັ້ນລົງຍ້ອນການທົດລອງທີ່ປະສົບຄວາມລົ້ມແຫຼວດັ່ງກ່າວ ແລະ ໄດ້ມີ ການປຶກສາຫາລືກັບປະທານາທິບໍດີ, ອີງຕາມຖະແຫຼງການສະບັບໜຶ່ງຈາກຫ້ອງການ ຂອງທ່ານ ໃນຕົ້ນສັບປະດາທີ່ຜ່ານມາ, ໃນຂະນະທີ່ຄວາມເຄັ່ງຕຶງ ລະຫວ່າງ ວໍຊິງຕັນ ກັບ ພຽງຢາງ ໄດ້ຮຸນແຮງຂຶ້ນນັ້ນ, ປະທານາທິບໍດີ ສະຫະລັດ ທ່ານ ດໍໂນລ ທຣຳ ໄດ້ສັ່ງໃຫ້ໜ່ວຍໂຈມ ຕີກອງທັບເຮືອ ສະຫະລັດ ນຳໜ້າໂດຍກຳປັ່ນບັນທຸກເຮືອບິນ USS Carl Vinson ເດີນທາງໄປແຫຼມ ເກົາຫຼີ ໃນການສະແດງໃຫ້ເຫັນພະລະກຳລັງຂອງຕົນ